אור מילשטוק

**אור מילשטוק** (נולד ב-16 בנובמבר 1991) הוא יוצר ופזמונאי ישראלי, שידוע בעיקר בשל יצירותיו המשותפות עם עמרי קסטן.

## ביוגרפיה
ב-2022 יצא השיר הראשון שכתב מילשטוק לאמן, "על הכל" בביצועה של שירה גבריאלוב. כמו כן, כתב את השירים "איזי" של בר אלפנדרי ונעה שאואט, ו-"לופ" ו-"הילד שבך" של ויולט.

ב-2023 כתב והלחין 2 שירים לספיר סבן - "אם מישהו ידע", שזכה לשבחים, גרף מיליוני צפיות והשמעות, הגיע למקום הראשון במצעד השמעות הרדיו בישראל, נכנס לפלייליסטים של גלגלצ וכאן גימל, ואף היה מועמד בקטגוריית "שיר השנה" במצעד השנתי של גלגלצ ו-ynet, כאן גימל וטיקטוק, ובמצעד של רדיו דרום, ואת השיר "עוד", שנכנס גם הוא לפלייליסט כאן גימל. כמו כן, כתב את השיר "אמא" של שירי מימון, שנכנס גם הוא לפלייליסט כאן גימל והיה מועמד ל-"שיר השנה" של רדיו דרום, וגם את שירה "רגל על רגל" שהגיע למקום ה-5 במצעד ההשמעות השבועי של מדיה פורסט. בנוסף, כתב והלחין את השיר "כשעולה ירח" של יערה לוי.

ב-2024 כתב והלחין את השיר "רות עבור" של זאב נחמה, שזכה לשבחים ואומץ לקמפיין יום הזיכרון של עמותת נט"ל. כמו כן, כתב והלחין את השירים "ילדה קטנה כותבת מכתב" של אמיר דדון ו-"נ נא נאמ נאמנה" של ספיר סבן, שנכנסו שניהם לפלייליסט גלגלצ והיו מועמדים בקטגוריית "שיר השנה" במצעד השנתי של ynet ו-גלגלצ. באותה השנה יצא לאור האלבום "שקופה" של שירי מימון, ובו 2 שירים שכתב והלחין מילשטוק - "סמיילי" ו-"ניסע רחוק" בו התארח ברי סחרוף, שזכה לשבחים, נכח במצעד השבועי של מדיה פורסט למעלה מ-3 חודשים, היה בשיאו לשיר המושמע ביותר בתחנות הרדיו בישראל, היה מועמד לתואר שיר השנה במצעדים של כאן גימל, הרדיו האזורי, ישראל היום וישראלה, וכן היה בין 20 השירים המושמעים ביותר של שנת 2024. בנוסף לכך, כתב את השירים "(דמ דמ) דמייני גן עדן" של רוני דואני ("רוני סופרסטאר"), "הלילה בא" של יערה לוי, "ילד (L'Enfant)" של אישתאר, "שמור עליי" של שירי מימון, "אבא כאן" ו-"עבד" של ספיר סבן, ו-"מישהו אחר" ו-"מגדל קלפים" של ים רפאלי.

ב-2025 יצא הסרט הקצר "שם טוב האבי 2" של תמיר בר, בו כתב, הלחין ועיבד את השירים "עבד כי ימלוך" ו-"אחד עומד ונואם", וייעץ מוזיקלית בשירים "Welcome to Ya Hood" ו-"אל תענה". כמו כן, כתב והלחין את השירים "ארץ" של עידן רייכל, שנכנס לפלייליסט גלגלצ והיה מועמד בקטגוריית שיר השנה במצעד השנתי, "שימי ראש עליי" של שלומי שבת שהגיע למקום ה-3 במצעד ההשמעות של מדיה פורסט ו-"ישתבח" של אברהם טל שהגיע למקום ה-1 במצעד ההשמעות של מדיה פורסט, נכנס לפלייליסט גימל והיה מועמד בקטגוריית "שיר השנה" במצעדים של כאן גימל וישראלה. בנוסף, לקח חלק בשירים "העיניים הכחולות שלך" של שירה מרגלית, "מלאכים ושדים" של פלד, "אחים שלי איתי" של עידו מלכה, "אין לי עוד אביב" של עומרי סבח, "שלח לי יונה" של דניאל וייס, "עולם מפלסטיק" של דולב מנדלבאום, ו-"אל תלכי אלונה" של עודד פז והקסדות ("הפיג'מות"). באותה השנה יצאו גם אלבום האולפן השני של ספיר סבן, "נאמנה", בו כתב והלחין מילשטוק את כלל השירים לצד עמרי קסטן, סבן וסתיו שמש, השיר "שוא נח, אבא" בביצועו של עודד פז ובשיתוף האקדמיה ללשון העברית, "להיות אני" בביצועם של יובל מעתוק ואחיה קובי ובשיתוף עמותת "שווים", ו-"עטופה בשריון" בביצוען של הלהקות הצבאיות בחיל החינוך והנוער, לצד שני פאולה צורי.

ב-2026 יצא אלבום הבכורה של תמר ריילי, הנושא את שמה ("תמר ריילי"), ומתוכו השיר "בוקר טוב בלאגן" שכתבו והלחינו מילשטוק ועמרי קסטן לצד ריילי, אור קודאי ושאולי יצחק. כמו כן, כתב, הלחין והפיק מילשטוק את הפסקול ואת שיר הנושא בביצועו של ירמי קפלן לסדרת הרשת "ערים תאומות" בערוץ היוטיוב "דונקי", לצידו של קסטן ויוצרי הערוץ - אור בוטבול ועמרי הכהן.

## שירים בולטים

## קישורים חיצוניים
* אור מילשטוק, ברשת החברתית פייסבוק
* אור מילשטוק, באתר שירונט

## הערות שוליים

קטגוריה:פזמונאים ישראלים
קטגוריה:מלחינים ישראלים
קטגוריה:יוצרים בעברית
קטגוריה:ישראלים שנולדו ב-1991